UFC-analyse: 217 kilo barker sammen i kampen om tungvektstittelen
Analysen er skrevet av MMA-Revyens redaktør Andreas Roaldsnes ( @andreasroa på Twitter ). Se nattens stevne på CSports og CMore Extreme fra kl. 04.00. Se helekampoppsettet her . På innveiingen i forkant av møtet stoppet vekta på 110 kilo da Velasquez steg frem, mens Werdum «bare» veier 107 kilo. Med andre ord er det 217 kilo med «MMA-kjøtt» som skal gjøre opp om tittelen i natt. Velasquez er skadefri etter nesten to år borte, og møter endelig interim-mesteren Werdum om den forente tungvektstittelen i UFC. Disse to tungvekterne er to totale motstykker. Velasquez ene er innadvendt og sparsommelig med følelsene sine, Werdum er utadvendt og nøler ikke med å starte litt allsang. Velasquez er en bryter med god kickboksing der hver kamp ligner på den forrige, mens Werdums kamper som regel er ulike og fremgangen er tydelig fra kamp til kamp. Det eneste de to har til felles for øyeblikket er et UFC tungvektsmesterbelte. Og det kan vi selvfølgelig ikke ha noe av.Som meksikansk-amerikaner burde Cain Velasquez være hjemmefavoritten i Mexico City. Da han og Werdum skulle møtes første gang, før Velasquez måtte trekke seg med skade, virket dette åpenbart. Werdum skulle plutselig møte Mark Hunt. I fraværet av Velasquez, ble den spansktalende brasilianeren Werdum den nye hjemmefavoritten. Werdum laget stemning på mediearrangement i forkant, snakket spansk med meksikanske medier og fans og var seg selv. Og når Werdum er seg selv er han en svært likandes type. Responsen når Werdum og Velasquez nå vandrer rundt i Mexico City er ikke en der alle er imot Werdum og for Velasquez. Werdum er en karismatisk type. Velasquez er rigid som en stein. Les om Werdums knockout mot HuntVelasquez er sønn av to mexicanske immigranter til USA. Hans drøm så lenge han kan huske var å bli en meksikansk tungvektsmester. En drøm han realiserte da han tok beltet fra selveste Brock Lesnar i 2010. Øyeblikket etter han ble vinket bort fra en blodig viking-Brock Lesnar var det ene øyeblikket jeg kan huske å ha sett Velasquez smile. Velasquez selv forklarer sinnelaget med en å bli oppfostret av en far med veldig tradisjonelle mannsidealer. Man skal helst ikke vise følelser og være stille og sterk. Slik er det ei med motstanderen hans, Werdum.Utenfor kampene sine er Werdum mest kjent som trollet Werdum. Når Werdum føler seg utilpass eller har lyst å lette stemningen kommer det av og til det vi nå kjenner som et Werdum-face. En gang fikk han til og med følelsesløse Fedor Emilianenko til å smile (og skulle bli den første til å gi tungvekteren et tap på ti år). Fabricio Werdum er en fyr som liker å vise seg frem både utenfor oktagonet og inni. Forskjellen i karisma er åpenbar i UFCs Embedded-serie, som følger utøverne i forkant av kampen. I kamper er den også åpenbar. Werdum er typen til å tulle og snakke i kamper en gang i blant. Litt av dette er nok forsøk på psyke ut – litt som Nick Diaz og Anderson Silva er kjent for. Noe er sannsynligvis også fordi han selv synes det er gøy, som da han tok en nakkesprett rett inn i et spark mot Travis Browne . For det er ikke bare i karismaen disse to skiller lag. Stilene deres er også som natt og dag.Velasquez er en hammer. Alt rundt ham blir til spikre. Se på kampene mot Antonio Silva, Junior Dos Santos, Brock Lesnar, faktisk hvilken som helst kamp. De er alle sammen en ny utgave av den forrige kampen, og i den forrige kampen var alltid Velasquez uimotståelig. «Hammeren» i dette tilfellet er en kombinasjon av utholdenhet, teknisk god kickboksing og bryting. Uansett hvilket objekt som står foran ham så kjører han hammer-metoden, og alle han har møtt har blitt sendt rett i treverket som en spiker. Det eneste aspektet som ser ut til å bli vridd på i hans karriere i UFC så langt, er hvor mange nedtakninger per minutt han velger å kjøre. Hele karrieren til Velasquez er bygget på enkle og gode kombinasjoner, en jab-low-kick her, en jab-rett høyre-venstrehook der, alt ispedd et vell av nedtakninger. Fabricio Werdum er ikke noen hammer. Han er heller et multi-verktøy. La oss kalle ham en «Swiss Army Knife». Han ser an motstanderen. Studerer ham, og trekker ut det nødvendige redskapet for kvelden. Hver kamp ser vi en Werdum som viser frem noe vi ikke visste han hadde. Mannen har det vi liker å kalle fight-IQ. Werdum har vunnet alt som er mulig å vinne i jiu jitsu og grappling, og da han kom inn i MMA var han en ren grappler. Vi nordmenn har en spesiell tilknytning til Werdum ettersom han var en av John Olav Einemos motstandere i Pride . Siden den gang har han kommet en lang vei, særlig når det gjelder det stående aspektet av MMA. Han var en kjempeunderdog da han møtte fremadstormende Travis Browne. I både Browne-kampen og Hunt-kampen viser Werdum oss noe vi ikke trodde han var kapabel til. Vi trodde Browne var den beste stående, og vi trodde Hunt kunne knocke ut Werdum, mens Werdum bare hadde sjans på en submission. Werdum setter sine motstandere opp for å gjøre feil. Han møter opp med en plan, og han er grusomt flink til å gjennomføre planene. Slike utøvere er skumle motstandere å møte.Velasquez går inn i oktagonet som fire til en favoritt, og det viser noe av troen MMA-miljøet har på mesteren. Likevel, er det noen som kan ta ned giganten, er det Werdum, og er det et spesielt tidspunkt, så er det nå. La oss innføre litt god gammeldags sportsovertro. Ingen har noen gang forsvart UFCs tungvektstittel mer enn to ganger sammenhengende. Dette er det vi gjerne kaller tungvektforbannelsen. Tungvekterne blir som regel skadet, eller uforventet knocket ut. Det er den minst stabile divisjonen i UFCs historie, til og med mer ustabil enn lettvekterne. Velasquez’ sitt forsvar av tittelen mot Werdum er hans tredje på rad. Skulle Velasquez klare dette er han raskt en av de beste i UFCs tungvektdivisjon gjennom tidene. Problemet er jo bare at Velasquez har vært notorisk skadeplaget gjennom den siste delen av sin UFC-karriere. Mannen har ikke konkurrert på nesten to år. Konseptet «ring rust» er velkjent og velbegrunnet. Det er en klar fordel for Werdum at han har holdt seg aktiv i det siste. Det tredje aspektet som skaper usikkerhet for Velasquez er at Werdum har en tendens med å vinne kamper ingen tror han skal vinne. Dette er tross alt mannen som submittet Fedor Emilianenko, en av MMAs beste gjennom tidene.Både Werdum og Velasquez er i dag UFC-mestre, men slike ordninger er laget for ikke å vare. Natt til søndag møtes de to tungvekterne til tittelkamp i Mexico City, og vi får atter en gang se hva både Werdum og Velasquez er laget av. Er det ingen tilfeldighet at Werdum nå står her med et UFC-belte rundt midjen? Kan Velasquez komme tilbake og være den samme fryktinngytende fighteren han har vært siden han kom inn i UFC for åtte år siden? I natt får vi svaret. Se nattens stevne på CSports og CMore Extreme fra kl. 04.00. Se helekampoppsettet her .Cain Velasquez • 13 seirer, ett tap. • Har bare tapt til Junior Dos Santos, men har hevnet tapet to ganger • Har vunnet 11 av 13 kamper på knockout. • Har aldri vunnet på submission. • Ekstremt god bryting. Knytter nedtakningsforsøk sammen i en kjede og får nedtakningen til slutt. • Blitt knocket ut bare én gang, ellers ingen suspekt hake. • Utholdenheten og den høye rytmen til Velasquez er legendarisk. Fabricio Werdum • 19 seirer, fem tap • Bare blitt knocket ut en gang, han også av Junior Dos Santos. • Har flest submission-seirer, avslutter majoriteten av kampene sine • Er i verdensklassen i brasiliansk Jiu Jitsu. • Submittet Fedor Emilianenko. • Har blitt ekstremt mye bedre stående. • Høy fight-IQ, lett for å tilpasse seg situasjoner. • Svært lang erfaring.Det er grusomt vanskelig å forestille seg Werdums reaksjon på Velasquez-planen. Cain Velasquez kommer til å kickbokse, med få svært spenstige teknikker. Noen høye spark og noen lave spark, men aller mest enkle og effektive boksekombinasjoner vil nok dominere kampen. Strikingen til Werdum er mer ukonvensjonell enn Velasquez, men spørsmålet er reaksjonen til nedtakningene. Kommer Werdum til å motsette seg nedtakningene, eller har han lyst til å havne på bakken med Velasquez? Det er veldig mulig han ønsker det, og derfor ikke kommer til å bekymre seg så veldig over nedtakningene. Dette vil også åpne opp verktøykassa til Werdum på beina. Hverken den ene eller den andre tungvekteren er egentlig kjent for kraft på samme måte som andre tungvektere, så en teknisk knockout er å forvente, om det først blir en kampstopp. Velasquez har aldri så mye som prøvd en submission, og det hadde overrasket veldig om han tok frem noen forsøk mot Werdum. Sistnevntes styrke er fight-IQ, og han kan alltid overraske oss, så lenge han tåler Velasquez sitt press, som ofte blir for intenst.
I natt skal endelig tungvektsmester Cain Velasquez (32) forsvare tittelen sin. Kampen i Mexico setter to helt ulike mestere mot hverandre. Den innadvendte hardhausen Velasquez mot den karismatiske og allsidige Fabricio Werdum (37).